Trelis/gawiki huggingface dataset:
Edmonton. Is í Edmonton príomhchathair chúige Alberta, i gCeanada. Tá an chathair suite ar abhann an Saskatchewan Thuaidh agus is í lárionad Réigiún Cathrach Edmonton í. 
Sa bhliain 2016 bhí 932,546 duine ina gcónaí ann, a fhágann go bhfuil sí ar an dara cathair is mó in Alberta, agus ar an cúigiú bardas is mó i gCeanada. Bhí 1,321,426 duine ina gcónaí i mórcheantar uirbeach na cathrach. Tá Edmonton ar an cheantar uirbeach (a bhfuil breis is milliún duine ina gcónaí ann) is faide ó thuaidh de Mheiriceá Thuaidh. 
Lárionad cultúir, rialtais, agus oideachais atá in Edmonton. Bíonn féilte ar siúl sa chathair ó cheann ceann na bliana, mar sin is minic "Canada's Festival City" tugtha uirthi. Is in Edmonton atá an t-ionad siopadóireachta is mó i Meiriceá Thuaidh suite, "West Edmonton Mall" (an t-ionad siopadóireachta is mó ar domhan idir 1981 - 2004).
Filideilfia, Pennsylvania. Is í Philadelphia nó Filideilfia an séú cathair is mó i Stáit Aontaithe Mheiriceá agus an chathair is mó i stát Pennsylvania. 
Tugtar “Philly” agus “Cathair an Ghrá Bráthar” ar an gcathair mar leasainmneacha. ("Grá Bráthar” an chiall atá le "Philadelphia" sa Ghréigis).
Suíomh.
Tá an chathair suite in oirthear Pennsylvania, ar bhruach thiar na hAbhann Delaware. Tá 135 míle cearnach d’achar ann. 
Tá breis is 1.54 milliún duine ina gcónaí sa chathair féin de réir mheastachán Bhiúró an Daonra sa bhliain 2008, agus timpeall 5.8 milliún duine má chuirtear na fo-bhailte san áireamh. 
Stair.
Bunaíodh Philadelphia sa bhliain 1682. Baineadh úsáid aisti mar phríomhchathair na Stát Aontaithe sa tréimhse 1790–1800 agus an phríomhchathair nua, Washington, D.C. á tógáil. Is é Jim Kenney (Páirtí Daonlathach) méara na cathrach faoi láthair.
Coinneach III, Rí na nAlbanach. Bhí Cináed mac Duib ("Gaeilge an lae inniu: Coinneach Mac Dhuibh") (Béarla: "Kenneth III") , agus leasainmithe mar An Donn, (roimh 967-25 Márta 1005) ina Rí na nAlbanach ó 997 go dtí 1005. Ba mhac é le Dub Mac Maol Chaluim. Déantar tagairt dó i go leor de na foinsí Albanacha mar mhac Giric mac Coinneach mac Dub, a bhfuil glacadh leis mar earráid.
Tá eachtra luaite sa bhliain 999 in Annála na gCeithre Máistrí ina tuairiscítear gur mharaigh Gille Coemgáin Cináeda Dúngal mac Cináeda, le linn réimis an rí.
Níl sé cinnte go mbaineann seo le himeachtaí in Albain, agus cibé an raibh ceann amháin nó iad araon mic an Rí Cináed, nó Cináed II na nAlbanach, nó duine/daoine éigin eile. Mharaigh Máel Coluim II Cináed i gcath ag Maigh na mBard ("Béarla:Monzievaird" ) i Srath Éireann sa bhliain 1005.
Cibé an raibh Boite Mac Cináeda ina mhac de Chináed, nó de Chináed II, níl sé iomlán cinnte, cé go mbíonn an tromlachan i bhfabhar Cináed. Tuairiscíodh,in Annála Uladh, gur mharaigh Máel Coluim II mac, nó garmhac Bhoite sa bhliain i 1032.
Ba ghariníon Chináed í Gruoch ("Gruoch ingen Boite meic Cináeda") , - Bantiarna Mhic Bheatha i ndráma 'Traigéide Mhic Bheatha' le William Shakespeare - agus bhí sí ina bean chéile ar an gcéad dul síos do Ghille Coemgáin, Rí ("nó Mormaer" ) Mhoireabh, agus sa dara dul síos do Rí MacBheatha. Bhí mac darbh ainm Lulach (Lulach Mac Gille Coemgáin) ag Gruoch agus Gille Coemgáin agus bhí Lulach ina chomharba ar MacBheatha ar feadh tréimhse ghearr ama. Is dócha go raibh sliocht Uilleam mac Donnchadana (nó 'Meic Uilleim') ón a chéad phósadh, de shliocht Chináed; agus maíonn Clann Mhic Aoidh gur de shliocht Chináed III iad trí iníon Lulaigh.
Tagairtí.
" Le haghaidh bunfhoinsí féach freisin " Naisc sheachtracha "faoi bhun."
Wiesbaden. Cathair sa stát Gearmánach, Hesse is ea Wiesbaden. Is í príomhchathair an stáit.
Tomás Ó Míocháin. File ba ea Tomás Ó Míocháin. Bhí sé ina chónaí in Inis i gContae an Chláir. Uair éigin timpeall na bliana 1730 a rugadh é. Bhí suim as an ngnáth aige sa pholaitíocht, idir pholaitíocht na hÉireann agus an pholaitíocht idirnáisiúnta. Chuir Diarmuid Ó Muirithe filíocht Uí Mhíocháin in eagar i gcnuasach dar teideal "Tomás Ó Míocháin: Filíocht" (Baile Átha Cliath, 1988).
Tashkent. Is í Tashkent (Úisbéiceastáinis: "Toshkent", "Тошкент"; Rúisis: "Ташкент", go liteartha "Cathair"; "Taiscint" i seanliostaí téarmaíochta Gaeilge) príomhchathair na hÚisbéiceastáine. Go hoifigiúil tá 2.18 milliún daoine cláraithe le cónaí ann ach deir foinsí neamhoifigiúla go bhfuil breis is a 3 mhilliún duine ina gcónaí ann.
A chraobha cumainn na nGael gcumais. Is amhrán ólacháin agus ragairne é A chraobha cumainn na nGael gcumais. Scríobh file Cláiríneach, Tomás Ó Míocháin, an t-amhrán mar chomóradh ar chéad bhua an Ghinearáil George Washington i gCogadh Saoirse Mheiriceá. Chuir sé an fonn "Washington's Frolics" leis.
Roberto Bolaño. Úrscéalaí agus file as an tSile ab ea Roberto Bolaño Ávalos (Fuaimniú Spáinnise: [roˈβerto βoˈlaɲo ˈaβalos]) (28 Aibreán 1953 – 15 Iúil 2003). Ghnóthaigh úrscéal leis, "Los detectives salvajes", duais Rómulo Gallegos sa bhliain 1999. Bronnadh gradam iarbháis (National Book Critics Circle Award for Fiction) air sa bhliain 2008 ar son an úrscéil "2666".
Saol.
Mac le tiománaí leoraí (a bhí ina dhornálaí chomh maith) ba ea é agus rugadh é i Santiago. 
Nuair a bhí sé 15 bliana d'aois chuaigh sé lena theaghlach go Meicsiceo, áit ar éirigh sé as an scoil le dul le hiriseoireacht. Chaith sé a shaol ag fánaíocht ó thír go tír agus tacaíocht á thabhairt aige do chúiseanna na heite chlé, i mbun gach cineál oibre agus ag scríobh filíochta. 
Sa bhliain 1977 chuaigh sé chun na hEorpa agus phós sé Spáinneach. 
Bhí a shláinte go dona agus d'éag sé in aois leathchéad bliain, ach d'fhág sé corpas mór litríochta ina dhiaidh.
Dámhachtainí.
Do "2666":
do "Llamadas telefónicas":
do "La pista de hielo":
do "Los detectives salvajes":
Leiceann. Leicne (i Laidin, "buccae") a thugtar ar an gcuid den aghaidh faoi na súile agus idir an chluas agus an tsrón.
Múscán. Múscán a thugtar ar fhungas ar bith a fhásann i bhfoirm hyphae (filiméid), seachas cealla aonair. (Más cealla aonair atá ann, giosta a thugtar air). Fásann na múscáin ar / in ábhar orgánach.
Clann Mhic Aoidh. Ba chlann ársa agus cumhachtach í Clann Mhic Aoidh i dtuaisceart Ghaeltacht na hAlban, ach le fréamhacha i ndúiche Mhoireibh.
Ba fhórsa láidir sa pholaitíocht i dtús an 14ú haois iad, ag tacú le Roibeard Brús. Bhí clú orthu i gcomhair a gcuid neart, misneach agus scileanna saighdiúireachta agus bhí siad páirteach i gcathanna síoraí in aghaidh Clann Keith, Clann Ross, Clann Gunn, Clann Sinclair, Clann Sutherland agus daoine eile, agus i gcogaí thar lear. Sna céadta bliain ina dhiaidh sin bhídís frith-Stíobhartach. D'imir siad ról tábhachtach míleata in Albain agus san Eoraip. Bhí toradh Fhuadach na nGael tromchúiseach orthu, ach ó shin i leith tá siad scaipthe fud fud an domhain.
James Nolan. Ba reathaí Éireannach idirnáisiúnta é James Nolan (rugadh 27 Eanáir 1977) a bhíodh san iomaíocht ón mbliain 1996 go dtí 2008. Ghlac sé páirt sna Cluichí Oilimpeacha faoi dhó, ina speisialtacht de 800 méadar idir 1996 agus 2000 sular athraigh sé go dtí an 1500 méadar níos déanaí an bhliain sin. Ba é Nolan an dara duine ab fhearr i rás an 800 meádar ag Craobhchomórtas Lúthchleasaíochta na hEorpa Faoi23 sa bhliain 1999 agus arís thar 1500 méadar ag Craobhchomórtas na hEorpa faoi Dhíon sa bhliain 2000. Rith Nolan i roinnt mhaith craobhchomórtas san blianta a lean, agus ghlac sé páirt i rásanna i mbreis is 25 tír i rith a réimis a lean trí bliana déag.
Oiliúnóir spóirt é anois, tar éis dó céim a fháil ó UCD sa bhliain 2008. D’fhreastail sé ar UCD ón mbliain 1996-2001 ar scoláireacht spóirt agus ansin ón mbliain 2005-2008, le BSc i mBainistiú Spóirt. Cuireann sé oiliúint ar fhoireann lúthchleasaíochta UCD tráthnónta Céadaoin, agus deirtear gur eisean an cóitseálaí is déine.
Cluichí Oilimpeacha an tSamhraidh 1980. Bhí Cluichí Oilimpeacha an tSamhraidh 1980 ar siúl i Moscó san Aontas Sóivéadach ó 19 Iúil go 3 Lúnasa 1980. Bhí comórtais áirithe ar siúil i dTaillinn, Leningrad, Cív agus Minsc chomh maith. 
Bagchat.
Dhiúltaigh 66 tír, ina measc na Stáit Aontaithe agus Éire, páirt a ghlacadh sa chomórtas, mar gheall ar an ionsaí a rinne na Sóivéadaigh ar an Afganastáin. Deis a bhí ann a thaispeáint don Rúis oiread a cháin an domhan ionradh na hAfganastáine. Mar sin de, eagraíodh baghcat ar na cluichí.
Na Monarcaí Caitliceacha. Déanann na Monarcaí Caitliceacha (Spáinnis: los Reyes Católicos) tagairt go stairiúil do Bhanríon Isabel I na Caistíle agus do Rí Ferdinand II na hAragóine. Bhí an bheirt acu den teaghlach chéanna, Teaghlach Trastámara, agus bhí col seiseir eatarthu; shíolraigh siad beirt ó Eoin I na Caistíle. Thug an Pápa Sixtus IV cead dóibh pósadh, agus pósadh iad ar an 19 Deireadh Fómhair, 1469, i Valladolid. Thug an Pápa Alastar VI an teideal "Rí agus Banríon Caitliceach" dóibh. D'aontaigh an pósadh an dá choróin faoin teaghlach chéanna.
Ypres. Is cathair sa Bheilg í Ypres ("Ieper" in Ollainnis, "Ypern" i nGearmáinis). Tá sí suite in iarthuaisceart na Beilge san Fhlóndras (an ceantar Pléimeannach). Is í an chathair is tábhachtaí san Fhlóndras Thiar í. 
Tá 36 120 áitritheoir ina gcónaí sa chathair. Mar sin is í an 5ú cathair is mó san Fhlóndras Thiar í.
Nicholas Williams. Mórscoláire de chuid na Gaeilge é Nicholas Jonathan Anselm Williams (rugadh i mí Dheireadh Fómhair, 1942 i Walthamstow, Sasana) agus na dteangacha Ceilteacha trí chéile, an Chornais go príomha astu sin.
Naisc sheachtracha.
[[Catagóir:Aistritheoirí]]
[[Catagóir:Alumni Ollscoil na Banríona, Béal Feirste]]
[[Catagóir:An Choirnis]]
[[Catagóir:Daoine beo]]
[[Catagóir:Daoine a rugadh i 1942]]
Unione Calcio Sampdoria. Is club peile é Unione Calcio Sampdoria (leasainm: "Blucerchiati", fáinnithe-ghorm) lonnaithe in Genova, san Iodáil. Bunaíodh an club sa bhliain 1946 nuair a tháinig dhá chlub le chéile, Sampierdarenese agus Andrea Doria spóirt, (clubanna le fréamhacha ag dul siar chuig na 1890í). Feictear an cumasc seo in ainm agus dathanna (gorm-bán agus dearg-dubh) na foirne nua a bunaíodh. 
Faoi láthair glacann Sampdoria páirt i sraith Serie A san Iodáil. Tá dathanna gorm le bán agus dearg le dubh aige. Imríonn an fhoireann sa Stadio Luigi Ferraris, le 36,743 suíochán. Tá an scudetto buaite ag an club uair amháin sa bhliain 1991. Tá an Coppa Italia buaite aige ceithre huaire (1985, 1988, 1989, agus 1994) chomh maith leis an "Supercoppa Italiana" uair amháin.
Rúsc. Sa ghnáthchiall, is éard is rúsc (nó coirt) ann ná an clúdach seachtrach cosanta garbh a bhíonn ar na crainn, agus ar phlandaí adhmadacha eile. 
Le bheith beacht, cuimsíonn sí fíocháin eile inmheánacha, an corc is an fhlóéim.
De réir mar a fhásann an crann síneann an choirt, scoilteann sí, déanann calóga, scamhann i bpatrúin dhifriúla ar leith, agus fásann coirt nua ina hionad ó na cisil inmheánacha caimbiam. "Rùsg" a deirtear i nGaeilge na hAlban.
Tamhan. Is éard is tamhan ann ná cuid den chrann. Tacaíonn sé leis na craobhacha, agus tacaíonn na fréamhacha leis. Príomhchuid an ghais atá ann. Uaireanta, cailleann tamhain faoin gceannbhrat a gcraobhacha íochtair: cineál uathphrúnála.
Pedro Luis Boitel. File agus easaontach Cúbach ab ea Pedro Luis Boitel (1931 – 25 Bealtaine 1972), a throid i gcoinne rialtais Fulgencio Batista agus Fidel Castro araon. Sa bhliain 1961, ghearr an réimeas cumannach pianbhreith deich mbliana i bpríosún air.
Fuair Boitel bás le linn stailc ocrais sa bhliain 1972 nuair a bhí sé i ngéibhinn.
Roimh an réabhlóid.
Rugadh Pedro Luis Boitel i ngnáth-theaghlach agus rinne sé staidéar in Ollscoil Havana ("Spáinnis: Universidad de La Habana") agus ag an am céanna d'oibrigh sé freisin mar theicneoir raidió. Sna 1950í chuir Boitel i gcoinne rialtas Fulgencio Batista agus chuaigh sé ar deoraíocht i Veiniséala, áit ar chabhraigh sé le Rómulo Betancourt ina chuid iarrachtaí chun rialtas míleata Mharcos Pérez Jiménez a threascairt, trí stáisiún raidió bradach a bhunú sa tír sin.
Tar éis na Réabhlóide Cúbaí, d'fhill Boitel ar Cúba agus d'atosaigh sé a chuid staidéar in Ollscoil Havana. Sa bhliain 1959, b'iarrthóir é sa toghchán le haghaidh uachtaránacht Chumann na Mac Léinn (" Spáinnis: Federación Estudiantil Universitaria; FEU") le tacaíocht ón eagraíocht "Movimiento 26, de Julio" aige. Cé go raibh Fidel Castro i gceannas na gluaiseachta seo, bhain Castro agus na ceannairí réabhlóideacha eile a gcuid tacaíochta ó Bhoitel. Rinne Castro idirghabháil phearsanta sa toghchán ar an Ollscoil chun Boitel a bhaint d'uachtaránacht an FEU.
Buirg Londan Ealing. Tá an London Borough of Ealing suite i Londain Thiar, Sasana. Is é Halla Bhaile Ealing, Bóthar Uxbridge ceanncheathrú riaracháin an cheantair.
Struthio. Éin mhóra is ea na hostraisí nach bhfuil eitilt acu, den ghéineas Struthio san ord Struthioniformes, cuid den infra-aicme Palaeognathae, grúpa éagsúil éan ar a dtugtar raitítigh freisin, lena n-áirítear na héamúnna, rianna, agus cíobhaíonna. Tá dhá speiceas ostraise beo ann: an ostrais Thuaidh-Afracach, dúchasach do limistéir mhóra den Afraic fho-Shahárach agus an ostrais Shomálach, atá dúchasach do Chorn na hAfraice. Bhí ostrais Thuaidh-Afracachdúchasach go stairiúil do Leithinis na hAraibe freisin, Ba dhúchas stairiúil an ostrais choitianta freisin do Leithinis na hAraibe, agus bhí ostraisí i láthair ar fud na hÁise chomh fada soir leis an Mhongóil le linn an Phléisticéinigh Pléistéise Dhéanaigh agus b'fhéidir isteach san Tréimhse Holaicéineach. Beireann siad na huibheacha is mó d'aon ainmhí talún beo. Is iad seo na héin is tapúla ar thalamh, agus iad in ann rith ag 70 km/h. Saothraítear iad ar fud an domhain, go háirithe as a gcuid cleití mar go n-úsáidtear iad mar mhaisiúcháin agus mar glantóirí cleite. Úsáidtear a gcraiceann freisin le haghaidh táirgí leathair. Is iad na héin bheo is troime..
Coraciiformes. Is ord éan é "Coraciiformes". Tá níos mó ná 100 speiceas ann, leis an líon is mó daoibh seo scaipthe i measc tropaicí an tSean-Domhain agus san Astráil. Déanann siad neadacha i dtolláin ar bhruacha abhann agus d’fhéadfadh obair ‘fheabhsaithe’ abhann nó talmhaíochta iad a mhilleadh.
Dúch. Is léacht é an dúch. Úsáidtear sa scríbhneoireacht, sa líníocht agus sa gclódóireacht é. Tá sé in úsáid le 3000 nó 4000 bliain. Tháinig dúigh na Síne ar an bhfód sa 12ú haois RC.
Orlando Zapata. Ba phluiméir, saor cloiche agus gníomhaí ar son an daonlathais é Orlando Zapata Tamayo (Santiago de Cuba, 15 Bealtaine, 1967 - La Habana, 23 Feabhra, 2010) a fuair bás tar éis níos mó ná 80 lá i ndiaidh dó tosú ar stailc ocrais.
Laghairt. Ainmhí feoiliteach is ea an laghairt nó an t-earc. Reiptíl atá ann.
Muileann gaoithe. Úsáideann muileann gaoithe cumhacht na gaoithe le harbhar a mheilt nó le huisce a chaidéalú. Úsáideann tuirbín gaoithe cumhacht na gaoithe le leictreachas a ghiniúint (agus bíonn roinnt tuirbíní gaoithe ar fheirm ghaoithe).
Bradán. Is ainm coiteann ar roinnt speiceas iasc sna géinis "Salmo" agus "Oncorhynchus" den fhine Salmonidae é bradán. Tá siad dúchasach do chraobh-aibhneacha imchuach an Atlantaigh Thuaidh ("Salmo") agus an Aigéin Chiúin Thuaidh ("Oncorhynchus").
Speicis.
Rangaítear na seacht speiceas bradán a bhfuil tábhacht tráchtála ag baint leo sa dá ghéineas "Salmo" agus "Oncorhynchus". Tá an bradán Atlantach ("Salmo salar"), a fhaightear ar dhá thaobh an Atlantaigh Thuaidh, sa ghéineas "Salmo", in éineacht le níos mó ná 40 speiceas eile a dtugtar breac orthu go coitianta. Tá 12 speiceas aitheanta sa ghéineas "Oncorhynchus" a fhaightear go nádúrtha san Aigéan Ciúin Thuaidh amháin; tugtar “bradán” ar sé cinn acu agus “breac” ar an gcuid eile. Lasmuigh dá ngnáthóga dúchasacha, tugadh ríbhradáin isteach sa Nua-Shéalainn agus sa Phatagóin, agus tugadh bradáin coho, bradáin dhearga, agus bradáin Atlantacha isteach sa Phatagóin freisin.
Buirg Londan Hammersmith agus Fulham. Is buirg é London Borough of Hammersmith and Fulham atá suite i Londain Thiar, Sasana. Tá a cheanncheathrú riarachán suite ag King Street, Hammersmith.
Buirg Londan Barnet. Is buirg í London Borough of Barnet atá suite i Londain Thuaidh, Sasana. Tá a cheanncheathrú riarachán suite ag North London Business Park.
Geata. Is bacainn ar insí úsáidte a oscailt a dhúnadh sa balla, claí, nó fál é geata.
Inbhear. Béal abhann nó góilín is ea inbhear, taoidmhear de ghnáth.
Buirg Londan Camden. Is buirg é London Borough of Camden atá suite i Londain Thuaidh, Sasana. Tá a cheanncheathrú riarachán suite ag Bóthar Euston, St. Pancras.
Páirc. Is achar talún oscail, go háirithe ceann le barra nó féarach í páirc.
Cath Chnoc Tua. Is éard a bhí i gceist le Cath Chnoc Tua ná cath a chuir na Búrcaigh agus a gcomhghuaillithe ar na Gearaltaigh agus a gcomhghuaillithe ar a chéile ar an 19 Lúnasa 1504 i Leacach i gContae na Gaillimhe. 
Troid an-fhuilteach a thit amach idir na fórsaí móra seo. Deir Annála Ríochta Éireann go ndearna Uilleag de Búrca trí chaisleán de chuid Mhaoilseachlainn Uí Cheallaigh (Garbhdhoire, Muine an Mheá agus Gallach) a bhriseadh. Rinne an Ceallach gearán le Gearóid Mór Mac Gearailt, Iarla Chill Dara agus Fear Ionaid an Rí. Chuaigh fórsaí an Iarla agus arm Mhic Uilleam Clainne Riocaird (páirtí Bhúrcaigh an iarthair) i gcath ag Cnoc Tua, agus deirtear gur fágadh an áit ina cosair chró le hiliomad "na sciath arna scoilteadh, na gclaimhte catha arna mbloghadh, na gcolann ciorraithe crosbhuailte", go háirithe láimh le hAbhainn an Chláir i mbaile fearainn Bhaile Uí Bhróin. An Gearailteach agus a chairde a bhain an cath úd.
Cáis. Saghas bia déanta as gruthanna brúite an bhainne í an cháis. Téann an cháis siar roimh thús na staire scríofa. Is iomaí saghas cáíse atá ann.
Sanasaíocht.
Sean-Ghaeilge “cáise”, ón Laidin “caseus” ón Ind-Eorpais *kwāt-so- ón bhfréamh *kwat- (coip, bheith searbh). "Càise" a deirtear i nGaeilge na hAlban.
Cnó. Is toradh déanta an sliogán crua nó righin é cnó.
Conchró. Is foscadh beag don mhadra é conchró nó cró gadhair. Ina shraith chartún Peanuts, léiríonn Charles M. Schulz an madra Snoopy ina luí ar dhíon an chonchró go minic.
Buirg Londan Barking agus Dagenham. Is Buirg Londan in Londain Thoir, Sasana é London Borough of Barking and Dagenham. Tá a cheanncheathrú riaracháin ag Bóthar Rainham Thuaidh in Becontree.
Cruithneacht. Is cineál féir í an chruithneacht. Tá roinnt chineálacha den chruithneacht ann, iad go léir sa ghéineas Triticum. Ón gCorrán Méith, sa Mheán Oirthear í an chruithneacht i dtús báire. Táthar á saothrú le breis agus 9,000 bliain.
Claí. Is bacainn a achar a iniamh, go háirithe ceann déanta le cuaillí ceangailte le sreang nó adhmad é claí.
Buirg Ríoga Kensington agus Chelsea. Is buirg í Kensington agus Chelsea atá suite i Londain Thiar lárnach, Sasana. Tá a cheanncheathrú riaracháin suite i gKensington.
Taoschnó. Is císte beag friochta é an taoschnó (doughnut), déanta as taos meala. Tá an taoschnó i gcruth fáinne go minic (mura bhfuil taoschnónna lán suibhe é). 
Cócaireacht.
Déantar taos (plúr, uibheacha, siúcra agus comhábhair eile a mheascadh le chéile) chun taoschnónna a dhéanamh. Tá raimhre an taois tábhachtach.
Maisítear taoschnónna le rudaí éagsúla ar nós subh, siúcra, seacláid agus ábhair eile nach iad. 
Itear taoschnónna de ghnáth mar mhilseog nó mar scroid. 
Sláinte.
Bïonn taoschnó ar cheann de na rudaí is measa a thabharfá do pháiste le n-ithe, agus na tuismitheoirí comhpháirteach sa bhfiontar. Mar shampla,“Taoschnónna te ón oigheann. Cinn Mheiriceánacha. Díoltar i mboscaí iad. Dosaen i ngach bosca. Tá an-ráchairt go deo orthu. Tá daoine áirithe ag ceannach sé nó seacht gcinn de bhoscaí agus á n-alpadh i bhfigiúirí dúbailte ar an turas abhaile sa ghluaisteán, deirtear. Tá daoine ag tiomáint ó Thír Chonaill, ó Luimneach, ó Chorcaigh chun iad a fháil. Fiú tá muintir Dheisceart na Cathrach seo ag trasnú abhainn na Life chun iad a fháil, an gcreidfeá é? Tá an-éileamh go deo orthu . . .”
Stair.
Thosaigh an "Salvation Army" ag bacáil taoschnónna ar feadh an Chogaidh Cathartha na Stát Aontaithe.
Cultúr.
Ceiliúrtar "Lá Náisiúnta an Taoschnó" gach bliain sna Stáit Aontaithe ar an 2 Meitheamh.
Sluaghairm. Is frása gearr agus ar leith, úsáidte i bhfógraíocht é sluaghairm.
Tarmachan. Is éan é an tarmachan. Is baill d'ord na Tetraonidae iad.
EastEnders. Sobaldráma Briotanach is ea Eastenders. Ba é Julia Smith agus Tony Holland a chruthaigh é, agus cuireadh ar an aer ar dtús é ar an 19 Feabhra, 1985. Is é an clár teilifíse is láidre ar ghréasán BBC. Is é "Coronation Street" an ITV an t-iomaitheoir is mó atá aige i measc sobaldrámaí.
Neantóg. Géineas de phlandaí bláthanna san fhine Urticaceae is ea Urtica. Tugtar neantóg nó neantóg loiscneach ar na plandaí seo go coitianta. Go minic, is é an speiceas "Urtica dioica" atá i gceist nuair a úsáidtear an téarma lom “neantóg” i nGaeilge. Tagann an t-ainm "Urtica" ón fhocal Laidine ar “loscadh” mar gheall ar na ribí loiscneacha a fhaightear ar go leor speiceas sa ghéineas seo.
Feochadán. Cineál planda is ea an feochadán. Is é an feochadán siombail bláthach na hAlban.
Doingean mara. Is iasc é an doingean mara ("Dicentrarchus labrax"). Tugtar an doingean mara Eorpach freisin, chun idirdhealú a dhéanamh leis an doingean mara ballach, "Dicentrarchus punctatus", an speiceas eile i ngéineas "Dicentrarchus". Tá sé dúchasach don Eoraip agus do na farraigí congarach di, chomh fada ó dheas leis an tSeineagáil agus soir go dtí an Mhuir Dhubh. Maireann an doingean mara in inbhir agus aibhneacha in aice na farraige uaireanta freisin.
Società Sportiva Calcio Napoli. Is club peile Iodálach é Società Sportiva Calcio Napoli (Gaeilge: "Cumann Spóirt Sacair Napoli"), ar a dtugtar "S.S.C. Napoli" nó "Napoli" de ghnáth, as Napoli. Bunaíodh Napoli i 1926. Imríonn an club i Serie A, agus is é Stadio San Paolo a staid bhaile.
Tá an "Scudetto" (Curadh na hIodáile) buaite ag an club faoi ​​dhó sa bhliain 1987, 1990 agus 2023. Tá an "Coppa Italia" (Corn na hIodáile) buaite aige cúig huaire (1962, 1976, 1987, 2012, agus 2014) chomh maith leis an "Supercoppa Italiana" (Super Corn na hIodáile) uair amháin (1990). Tá an Corn UEFA buaite ag an club uair amháin sa bhliain 1989.
Pónaire. Is éard is pónaire ann ná síol ó cheann de roinnt géineas den fhine plandaí bláthanna "Fabaceae", a úsáidtear mar ghlasraí don duine nó mar bheatha ainmhithe. Is féidir iad a chócaráil ar go leor bealaí éagsúlar; bruith, friochadh, agus bácáil san áireamh, agus úsáidtear iad i go leor mias traidisiúnta ar fud an domhain.
Sluasaid. Is éard is sluasaid ann ná uirlis le lann leathan a úsáidtear chun gual, ithir, sneachta, srl. a bhogadh.
Henry Wadsworth Longfellow. Oideoir agus file Meiriceánach ab ea Henry Wadsworth Longfellow (27 Feabhra, 1807 – 25 Márta, 1882). I measc a shaothair tá "Paul Revere's Ride", The Song of Hiawatha, agus "Evangeline". D'aistrigh sé "An Choiméide Dhiaga" le Dante Alighieri go Béarla, an chéad Meiriceánach a rinne aistriú air.
Agat. Bhí an Agat () ar ríomhaire srathach 8-giotán a tháirgtí san Aontas Sóivéadach chomh déanach, b'fhéidir, leis na luath-1990idí.
Quintus Caecilius Metellus Pius. Bhain Quintus Caecilius Metellus Pius (ca 130 R.Ch nó 127 R.Ch – 63 R.Ch) clú agus cáil amach mar phoiliteor agus mar shaighdiúr Rómhánach in aimsir Phoblacht Rómhánach Déanach. Ba bhall é de na "optimates".
Ainmníodh é 'Pius' mar gheall ar achainí a rinne sé sa bhliain 99 R.Ch. chun a athair a fháil ar ais ón deoraíocht agus ceartais a rinneadh chun a cognomen don Constance, frontality agus inflexibility leis a throid sé i gcónaí ar a athair ar athshlánú agus ar ais chun na Róimhe.
Toghadh é ina Quaestor sa bhliain 97 R.Ch, ina "Tribunus" sa bhliain 92 agus ina "Phontifex Maximus" sa bhliain 81, ina Phraetor sa bhliain 89 RC, agus ansin ina Chonsul sa bhliain 80. Tharraing sé amach ón Róimh le linn na troideanna sibhialta idir Marius agus Sulla, ag filleadh ar ais ina dhiaidh sin le Sulla.
Saol.
Mac Quintus Caecilius Metellus Numidicus ab ea é, a bhfuair a leasainm mar gheall ar a chrábhadh macúil agus a chuid iarrachtaí chun a athair a shaoradh ón deoraíocht. Mar phraetor sa bhliain 89 RC C., ba cheann de na ceannasaithe é in arm na Rómhánach le linn an Dara Cogadh Sóisialta, agus bhain sé clú amach ina throid in aghaidh na Samniteach.
Ghlaoigh Seanad na Róimhe ar ais chun na Róimhe é i gcomhair na cathrach a chosaint ó ionsaí Ghaius Marius agus Lucius Cornelius Cinna. Theip air an chathair a chosaint, áfach, agus nuair a chaill sé Cath Phorta Colline, theith sé ar dtús chuig Liguria agus ansin go dtí an Afraic, áit a d'fhan sé trí bliana.